Държавен вестник, бр. 8, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  8
е определена в ССЛП и другите приложими 
актове на УС на ЕЦБ.
(4) В случаите, посочени в ССЛП, когато 
банка следва да предостави информация на 
ЕЦБ във връзка със спешна ликвидна под­
крепа, информацията се предоставя на БНБ, 
която от своя страна предоставя информацията 
на ЕЦБ без необосновано забавяне.
Условия за предоставяне на спешна ликвидна 
подкрепа
Чл. 2. (1) Българската народна банка може 
да предостави спешна ликвидна подкрепа по 
своя преценка при следните условия:
1. на платежоспособна банка, която има 
ликвидни затруднения, за които не може бързо 
да осигури ликвидност от други източници;
2. само срещу обезпечение, което отговаря 
на изискванията по чл. 4;
3. само в евро;
4. за срок до шест месеца, освен в случаите 
по чл. 5, ал. 1, т. 2 и чл. 5, ал. 2.
(2) Българската народна банка не предос­
тавя спешна ликвидна подкрепа, ако:
1. предоставянето на спешна ликвидна 
подкрепа нарушава забраната за парично фи­
нансиране, предвидена в член 123 от ДФЕС, 
например подкрепата е под формата на кредит, 
овърдрафт или на каквато и да е друга форма 
на кредитно улеснение за държавата, по-спе­
циално всяко финансиране на задълженията 
на публичния сектор към трети страни или 
фактическо поемане от страна на централната 
банка на държавни задължения;
2. банката е неплатежоспособна банка.
Платежоспособност
Чл. 3. Банката се счита за платежоспо­
собна за целите на предоставяне на спешна 
ликвидна подкрепа по чл. 1:
1. ако съотношенията на базовия собствен 
капитал от първи ред, на капитала от първи 
ред и на общата капиталова адекватност на 
банката, както и отношението на ливъридж, 
изчислени съгласно изискванията на Регламент 
(ЕС) № 575/2013 на Европейския парламент и 
на Съвета от 26 юни 2013 г. относно пруденци­
алните изисквания за кредитните институции 
и за изменение на Регламент (ЕС) № 648/2012 
(Регламент (ЕС) № 575/2013), на индивидуална 
и консолидирана (когато е приложимо) основа, 
са в съответствие с минималните нива на ка­
питаловите изисквания по чл. 92, параграф 1, 
букви „а“ – „г“ от този регламент; или
2. в случай че условието по т. 1 не е изпъл­
нено, но има голяма вероятност за рекапита­
лизация, която би възстановила регулаторния 
капитал до нивата, посочени в т. 1, в рамките 
на 24 седмици след края на тримесечието, за 
което данните показват, че банката не спазва 
изискванията по чл. 92, параграф 1, букви 
„а“ – „г“ от Регламент (ЕС) № 575/2013; в 
надлежно обосновани изключителни случаи 
БНБ може да поиска УС на ЕЦБ да удължи 
горепосочения период от 24 седмици.
Обезпечаване на спешна ликвидна подкрепа
Чл. 4. (1) Спешна ликвидна подкрепа се 
предоставя срещу обезпечение, което е при­
емливо за операциите по паричната политика 
на Евросистемата съгласно Наредба на БНБ 
относно прилагането на паричната политика 
на Евросистемата и разпоредбите на Насоки 
на Европейската централна банка относно 
прилагането на рамката на паричната полити­
ка на Евросистемата, на основание на които 
е издадена посочената наредба.
(2) В изключителни случаи БНБ може да 
приеме и обезпечение, което е извън обхвата 
на ал. 1, като обезпечение за спешна ликвидна 
подкрепа, ако прецени, че е приемливо.
(3) Българската народна банка определя 
мерки за контрол на риска, които се прилагат 
към обезпеченията по ал. 1 и 2, като спазва 
принципите за обезпеченията, одобрени от 
УС на ЕЦБ. Получените обезпечения следва 
да защитават в достатъчна степен БНБ срещу 
рискове, включително от загуби.
(4) По отношение на обезпечението по 
ал. 1 БНБ прилага като минимум мерките 
за контрол на риска, които се прилагат към 
същото обезпечение, когато то се използва 
като обезпечение за парични операции на 
Евросистемата съгласно Наредба на БНБ 
относно прилагането на паричната политика 
на Евросистемата.
(5) Обезпечението по ал. 1 и 2, когато е 
приложимо, трябва да има остатъчен срок до 
падежа, по-дълъг от датата, до която е пре­
доставена спешна ликвидна подкрепа.
(6) В случай че пазарната стойност на пре­
доставеното обезпечение спадне под 110 на сто 
от размера на общото задължение на банката 
по предоставената спешна ликвидна подкрепа 
и банката не предприеме необходимите дейст­
вия да допълни обезпечението в тридневен 
срок или не погаси част от предоставената 
спешна ликвидна подкрепа, за да се постигне 
съответствие с условията за предоставянето є, 
то предоставената спешна ликвидна подкрепа 
става предсроч­но изискуема.
Срок на спешна ликвидна подкрепа
Чл. 5. (1) Срокът на спешна ликвидна 
подкрепа по чл. 1 може да бъде:
1. до шест месеца;
2. при необходимост максималният срок 
може да бъде до дванадесет месеца; в този 
случай банката предоставя информация по 
чл. 10, ал. 4.
(2) Като изключение от ал. 1 срокът може 
да бъде удължен над дванадесет месеца само 
по решение на БНБ и ако УС на ЕЦБ няма 
възражения срещу такова удължаване, като 
УС на ЕЦБ може да наложи допълнителни